“หุ้นเอเชีย” เปิดบวกตามดาวโจนส์ – นักลงทุนจับตาตัวเลขว่างงานจีน
“ตลาดหุ้นเอเชีย” เปิดบวกตามดาวโจนส์ ขณะที่นักลงทุนรอคอยข้อมูลการผลิตภาคอุตสาหกรรม ยอดค้าปลีก และอัตราว่างงานเดือนเม.ย.จากจีน โดยนักวิเคราะห์คาดการณ์ว่าจะฟื้นตัวเป็นส่วนใหญ่ 
“ตลาดหุ้นเอเชีย” เปิดบวกตามดาวโจนส์ ขณะที่นักลงทุนรอคอยข้อมูลการผลิตภาคอุตสาหกรรม ยอดค้าปลีก และอัตราว่างงานเดือนเม.ย.จากจีน โดยนักวิเคราะห์คาดการณ์ว่าจะฟื้นตัวเป็นส่วนใหญ่
16 พ.ค. 2566

ผู้สื่อข่าวรายงานว่า ตลาดหุ้นเอเชีย เปิดบวกเป็นส่วนใหญ่ในวันนี้ ขณะที่นักลงทุนรอคอยจีนเปิดเผยข้อมูลเศรษฐกิจสำคัญสำหรับเดือนเม.ย.ในวันนี้
ทั้งนี้ ดัชนี NIKKEI 225 ตลาดหุ้นญี่ปุ่นเปิดวันนี้ที่ 29,838.01 จุด เพิ่มขึ้น 211.67 จุด หรือ +0.71%, ดัชนี HSI ตลาดหุ้นฮ่องกงเปิดวันนี้ที่ 20,183.28 จุด เพิ่มขึ้น 212.15 จุด หรือ +1.06% และดัชนี SSE Composite ตลาดหุ้นจีนเปิดวันนี้ที่ 3,310.16 จุด ลดลง 0.58 จุด หรือ -0.02%
ขณะที่นักลงทุนรอคอยข้อมูลการผลิตภาคอุตสาหกรรม ยอดค้าปลีก และอัตราว่างงานเดือนเม.ย.จากจีน โดยนักวิเคราะห์คาดการณ์ว่าจะฟื้นตัวเป็นส่วนใหญ่ เมื่อเทียบกับฐานระดับต่ำในเดือนเม.ย.ปีที่แล้ว
โดยดัชนีหลักทั้ง 3 ของตลาดหุ้นสหรัฐปรับตัวขึ้นเมื่อวันจันทร์ (15 พ.ค.66) ขณะที่นักลงทุนจับตาการเจรจาเรื่องเพดานหนี้สหรัฐในวันนี้ (16 พ.ค.66)
สำหรับดัชนี S&amp;P500 ปรับขึ้น 0.3% ขณะที่ดัชนีเฉลี่ยอุตสาหกรรมดาวโจนส์ปรับขึ้น 0.14% หลังร่วงติดต่อกัน 5 วัน ส่วนดัชนี Nasdaq Composite บวก 0.66%